Document ID: 31993R1987

Uredba Sveta (EGS) št. 1987/93
z dne 19. julija 1993
o spremembi Uredbe (EGS) št. 1784/77 o certificiranju hmelja
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti;
ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1] in zlasti člena 2(4) Uredbe;
ob upoštevanju predloga Komisije,
ker Uredba (EGS) št. 1784/77 [2] opredeljuje stopnjo, na kateri je treba opraviti certificiranje, in določa pogoje, pod katerimi se lahko hmeljne proizvode nadaljnje predela,
ker so izomeriziran hmelj v prahu in celoten niz novih izomeriziranih proizvodov, uporabljenih tik pred ali tik po stopnji fermentacije in ki s stališča svoje kemične sestave sodijo med izomeriziran hmelj v prahu in izomerizirane hmeljne ekstrakte, pridobili določen pomen na trgu; ker je njihov položaj glede certificiranja nejasen in otežuje njihovo trženje; ker so ti proizvodi, kot v primeru izomeriziranih hmeljnih ekstraktov, izgubili večino sorti lastnih značilnosti sort, iz katerih so izdelani, s čimer je določitev njihovega porekla nemogoča, tudi z uporabo visoko razvite laboratorijske opreme; ker bi bilo treba te proizvode vključiti v seznam izjem iz Uredbe (EGS) št. 1784/77;
ker je v nekdanji Demokratični republiki Nemčiji obdelava hmelja po spravilu pridelka po tradiciji drugačna kot v drugih delih Skupnosti in sicer v tem, da se na številnih kmetijah, ki proizvajajo hmelj, čiščenje in prvo sušenje storžkov opravlja istočasno kot mletje in briketiranje, ker obstoječa oprema ne dovoljuje ločitve teh dveh stopenj; ker ta postopek ni v skladu z zakonodajo Skupnosti, ki predpisuje, da je treba certificiranje opraviti pred kakršnokoli obdelavo; ker bi bilo treba, da bi proizvajalcem omogočili porazdelitev novega vlaganja skozi določeno obdobje, določiti prehodno obdobje, daljše od predvidenega z Uredbo Komisije (EGS) št. 2239/91 z dne 26. julija 1991 o prehodnih ukrepih, uporabljanih v sektorju hmelja po združitvi Nemčij [3], ki so potekli 31. decembra 1992,
SPREJEL NASLEDNJO UREDBO:
Člen 1
Uredba (EGS) št. 1784/77 se spremeni:
1) v členu 1:
(a) odstavek 1 se zamenja z naslednjim:
"1. Ta uredba se uporablja za proizvode iz člena 1 Uredbe (EGS) št. 1696/71, kadar so obrani v Skupnosti ali pripravljenih iz takih proizvodov, ki so bili ali obrani v Skupnosti ali uvoženi iz tretjih držav v skladu s členom 5 navedene uredbe, z izjemo:
(a) hmelja, obranega na zemljišču v lasti pivovarne in ki ga ta pivovarna uporablja v naravnem ali predelanem stanju;
(b) izomeriziranega hmeljnega ekstrakta;
(c) izomeriziranega hmelja v prahu;
(d) seznama izomeriziranih proizvodov, ki se sestavi v skladu s postopkom, omenjenim v členu 19 Uredbe (EGS) št. 1696/71;
(e) proizvodov, pridobljenih iz hmelja in predelanih po pogodbi v imenu pivovarne, pod pogojem, da te proizvode uporabi pivovarna sama;
(f) hmelja in proizvodov, pridobljenih iz hmelja, pakiranih v majhno embalažo za prodajo posameznikom za lastno uporabo.
Proizvodi iz (a) do (f) morajo opraviti postopek kontrole, ki ga je treba še določiti."
(b) odstavku 3 se doda naslednje:
"Ne da bi to vplivalo na zgoraj določene omejitve, je mogoče za hmelj, gojen na ozemlju nekdanje Demokratične republike Nemčije, pripravljen in predelan na kmetijah, ki proizvajajo hmelj iz Priloge k tej uredbi, do 31. decembra 1995 certificiranje opravljati po predelavi hmelja v brikete, vendar pred nadaljnjo predelavo, pod pogojem, da je mogoče zajamčiti izpolnjevanje minimalnih tržnih zahtev iz Priloge k Uredbi Komisije (EGS) št. 890/78. Certificiranje hmeljnih briketov, predelanih na omenjenih kmetijah, se opravi v centrih za certificiranje na ozemlju nekdanje Demokratične republike Nemčije."
2. Priloga, ki je v Prilogi k tej uredbi, se doda Uredbi (EGS) št. 1784/77.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Vendar se določbe člena 1(1)(b) uporabljajo z veljavnostjo od 1. januarja 1993.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. julija 1993.

Labels: 3
18
17